Esther-Marie Wiig

Esther-Marie Wiig (1913–2007) var en norsk journalist og sosietetsdame.

Wiig ble født i Sandefjord, men flyttet til Trondheim som niåring. Hun var aktivt medlem av Trondheim Guideforening og hadde et sterkt engasjement i Inner Wheel. Hun gjorde mange intervjuer med kongelige og andre kjendiser, og ble brukt som kommentator i debattprogrammer om kongehuset. Hun var også motejournalist for Adresseavisen og flere andre aviser.«Esther-Marie Wiig døde i natt», artikkel i Adresseavisen 9. oktober 2007.

I 1996 utgav hun selvbiografien At det også skulle hende meg. I denne beretter Wiig om tiden da hun ble rammet av kreft, og om operasjonen med senere komplikasjoner. Den inneholder også diverse sosietetsstoff.

I 1980 ble hun tildelt St. Olavsmedaljen, primært for sitt arbeid for KFUK.

 Familie 
Esther-Marie Wiig var datter av skreddermester Carl Wiksén og hustru Clara Jensen Sollie. Hun var eldre søster av sosionomen og høyrekvinnen Karin Wiksén.

Hun giftet seg i 1940 med advokat Thorvald Wiig (1913–2004). De ble foreldre til advokat Christian Wiig, arkitekt Ole Wiig i firma Narud Stokke Wiig, og markedsfører og økonom Thorvald Edvard Wiig. 

 Referanser 

 Eksterne lenker 


Kategori:Norske journalister
Kategori:Journalister i Adresseavisen
Kategori:St. Olavsmedaljen
Kategori:Personer fra Sandefjord kommune
Kategori:Personer fra Trondheim kommune